b'\n_START_ARTICLE_\nProvena\n_START_PARAGRAPH_\nProvena on Raisio-konsernin omistama tuotemerkki. Ensimm\xc3\xa4iset Provena-tuotteet tulivat markkinoille vuonna 2006. Provena-kauratuotteet ovat t\xc3\xa4ysin gluteenittomia, koska ne sis\xc3\xa4lt\xc3\xa4v\xc3\xa4t vain gluteenitonta kauraa sek\xc3\xa4 muita gluteenittomia raaka-aineita, ja siten ne ovat turvallisia useimmille keliaakikoille._NEWLINE_Vuonna 2015 tuoteperheeseen kuului annospakattuja puuroja, hiutaleita, jauhoja, leip\xc3\xa4\xc3\xa4, keksej\xc3\xa4 ja leivontamixej\xc3\xa4. Provena-tuoteperheen gluteenittomat kaura-myslis\xc3\xa4mpyl\xc3\xa4t valittiin vuoden 2013 gluteenittomaksi tuotteeksi. _NEWLINE_Kaikissa Provena-tuotepakkauksissa on gluteenittoman tuotteen merkki. Provena-tuotteet ovat kaikki Suomen keliakialiiton gluteenittoman tuotteen merkin k\xc3\xa4ytt\xc3\xb6oikeuden saaneiden tuotteiden luettelossa.'